Nye nationale retningslinjer betyder, at førstegangsfødende får ret til to døgns barselsophold på hospitalerne eller hjemmebesøg efter en ukompliceret fødsel. Det har ind til nu været forskelligt, hvilke barselstilbud regionens tre fødesteder har haft – det skyldes blandt andet forskellige fysiske rammer og forskelle i hvor langt de fødende har til hospitalet. Som led i finanslovsaftalen skal de nye rettigheder til førstegangsfødende indføres i starten af 2023. 10 millioner ekstra til Nordjylland Og i den forbindelse blev der givet mindst 100 millioner årligt til fødselsområdet i alle regioner. I Region Nordjylland betyder det, at der i 2022 er tilført 10 millioner kroner. Pengene er øremærket til flere ansatte, rekruttering og fastholdelse og de nye rettigheder til førstegangsfødende. - Vi håber og tror, at de vil være med til at skabe endnu bedre rammer for de fødende i regionen, siger Lina Hundebøll Jespersen (V), formand for Sundhedsudvalget i Region Nordjylland. Mangler akut jordemødre i hele Nordjylland Der er dog lige den store udfordring; at det er svært at få besat de nye stillinger som jordemoder - ikke mindst fordi det ikke kun er Region Nordjylland, men alle fem regioner, der har fået økonomi til at ansætte flere jordemødre. - Vi skal derfor stadig fokusere på at skabe attraktive stillinger og et godt arbejdsmiljø for at sikre rekruttering og fastholdelse af medarbejdere på fødestederne, siger Lina Hundebøll Jespersen. Opretter ekstra sengepladser Også de fødende kvinders ret til at blive på sygehuset i to døgn giver udfordringer i sygehusvæsnet. På Regionshospital Nordjylland i Hjørring betyder det, at man har oprettet ekstra sengepladser, mens man her allerede har hjemmebarsel klar, da man igennem flere år har sendt kvinderne hjem relativt hurtigt efter fødslen, hvis fødslen er forløbet uden problemer. På Aalborg Universitetshospital, der har fødesteder i både Aalborg og Thisted, er man også ved at gøre klar til de nye rettigheder. Hjemmebarsel først til foråret I Thisted er fødestedet allerede i stand til at imødekomme rettigheden om to døgns barsel, mens man der ikke vil kunne nå inden årsskiftet er være klar til at tilbyde den nye hjemmebarsel. Det skyldes, at hjemmebarsel er tidskrævende for jordemødrene, fordi der er et stort opland i og omkring hospitalet i Thisted, og en del af arbejdstiden derfor skal foregå på landevejene. Derfor forventer man ikke at kunne være klar med tilbuddet før senere på året. Også i Aalborg er der så stor mangel på jordemødre, at man heller ikke der, at Region Nordjylland regner med, at skulle hen til foråret før, man kan leve op til de nye nationale retningslinjer. Til gengæld er sygehuset i Aalborg klar til fra årsskiftet at tilbyde to døgnsophold for førstegangsfødende.

Opsummering:
Fra årsskiftet har alle førstegangsfødende ret til to døgns barselsophold på sygehus efter en ukompliceret fødsel.